  Туспуктэм: Руслан Нуриахметов Майя Бывальцева Выль ар шулдыръяськон нуналъёслы Удмуртиысь туризмъя порталын 200 пала ужрадъёс пусъемын. Элькунысь каръёсын но ёросъёсын соос 31-тӥ толсуре кутскозы но 8-тӥ толшорозь кыстӥськозы. 2-тӥ толшоре 12 часын Эгра каргуртысь «Эгра» этнопаркын табань марафон кутскоз. 4-тӥ толшоре 10 часысен Ижысь Шор карлудын гынсапеген хоккей шудонъя ӵошатсконъёс ортчозы. Тэк пукыны яратӥсьтэм муртъёс понна озьы ик пӧртэм ужрадъёс чакламын. Кылсярысь, Ижкарысь Космонавтъёслэн парказы 2-тӥ толшоре скандинав амалэн ветлонъя «Новогодний маскарад» марафон ортчоз, нош 3-тӥ толшоре – тол триатлонъя ӵошатсконъёс. 7-тӥ толшоре Киров нимо паркын ныьлетӥ ползэ ымусьтон полумарафон радъяськоз. Озьы ик выль ар праздникъёс вылтӥ вашкала удмурт шудонъёсты тодэ вайыны умой луоз, азьвылгес ми куд-огез сярысь верамы вал. Тегъёс: Выльар Удмуртия Туризм  